দুটি ভিন্নমাত্রার কাজ করেছেন শিল্পী রাজিব সরকার। একটিতে সাদাকালোয় মোনালিসাকে উপস্থাপন করেছেন। এর শিরোনাম – ‘সাদাকালোয় মোনালিসা’। অন্যটিতে শিল্পী কমিউনিস্ট বিপস্নবের মহান নেতা লেনিনকে তুলে ধরেছেন লাল ও কালো বর্ণের আলিম্পনে। এ-চিত্রের শিরোনাম – ‘লালের পেছনে’। ইউরোপীয় রেনেসাঁসের মহান শিল্পী লিওনার্দো দ্য ভিঞ্চির জগদ্বিখ্যাত চিত্রকর্ম ‘মোনালিসা’ নিয়ে শিল্পী-দর্শকদের আগ্রহের খামতি নেই। রঙিন মোনালিসাকে সাদাকালোয় কেমন লাগে, এমন ভাবনা নিয়ে রাজিব এই নিরীক্ষা করেছেন। আবার পশ্চিমবঙ্গে দীর্ঘকাল ক্ষমতায় থাকা বামদের আদর্শ-নেতৃত্বকে শিল্পী তুলে ধরেছেন ভিন্ন আঙ্গিকে।